A hernyók bcketiéséről. 191 



dés tisztázásához hozzájáruljon. Megfigyeléseimet, sőt gyanításaimat 

 is megerősítette, úgy a bekenést gyakorló fajok nagy számára, mint 

 a bekenés czéljára nézve. Csupán egyetlen egy új megfigyelést 

 köszönhetünk neki. Azt, hogy az Acherontia Atropos hernyója bá- 

 bozási üregét gyors forgás által tágítja és készíti, Dr. Pabst előtt 

 már Poujade (Ann. Soc. Ent. Francé 1884. 164J is észlelte, 

 sőt azt is, hogy annak szilárdításául valami ragadós váladékot 

 használ, a mint azt az A. Atrofosról írt tanulmányomban (R. 

 L. 1900. 73.) fel is említettem. 



Azt azonban csak Dr. Stand fuss figyelte meg, hogy a 

 hernyó erre a czélra újból bekeni testének felületét. 



Ámde a bekenés ilyetén felhasználása csakis az üreget ké- 

 szítő hernyókra vonatkozik. A többinél a főczél, mint én azt ki- 

 fejtettem, a föld, kő stb. alá búvást és a hernyóbőrnek elválását 

 megkönnyíteni. Az előbbi mellett szól az, hogy a Macroglossa 

 stellatarum hernyója csupán kő, moha stb, alá mászik, és üreget 

 vagy fonadékot nem készítve a csupasz földön bábozódik. 



A bőrelválásra nézve fontos lenne tudnunk a váladék mivol- 

 tát, a mit megvizsgálni elmulasztottam magam is, mint elmulasz- 

 totta Dr. Standfuss, aki német közleményem czíme után 

 („Letzte Ölung") azt látszik hinni, mintha a váladékot olajtartal- 

 múnak tartanám, minek azonban a szöveg világosan ellentmond, 

 mert én „színeden átlátszó nedvet" említek. Hogy az nyálkás, azt 

 elhiszem neki, mert valószínű; hiszen ha a váladék csak egy- 

 szerű nedv volna, a hernyó a föld alá búvásnál nem nagy hasz 

 nát venné, mivel hamar lehorzsolná, így azonban kitart az addig 

 de nem tovább, míg a hernyó a föld alá jutott ; akkor aztán, ha 

 üreget készít, kénytelen új bekenéshez folyamodni, de azt talán 

 csak akkor teszi, ha a talaj nagyon homokos, vagy nem eléggé 

 nyirkos, úgy, hogy nedvesítés nélkül az üreg nem lenne szilárd, 

 holott nyirkos, agyagos talajnál az újra bekenés fölöslegessé válik. 



De én azt hiszem, hogy a váladék nem csak nyálkás, hanem 

 naró is. Ezt onnan gyanítom, mert a habozásnál megzavart, s e 

 miatt újra a felszínre került Atropos hernyó oly sajátságos színű, 

 mintha maró lúggal beöntötték volna. Az ily hernyó rendszerint 

 már nem bír annyi erővel, hogy újra föld alá mehessen, s ennél- 

 fogva a felszínen hever, de annak dazára a legtöbb esetben mégis 

 bábbá alakul. Előbb azonban ismételten jobbra-balra viczánkol, 

 miből azt gyanítom, hogy a bábüregben megfigyelt forgás nemcsak 

 a falazat megerősítésére, hanem arra is szolgál, hogy az a bőr 

 repesztését is idézze elő. 



